TKN:โรงงานใหม่สร้างเสร็จแล้วแนะซื้อราคาเป้าหมาย 32 บาท
 TKN การก่อสร้างโรงงานใหม่เสร็จแล้ว โดยมีกำลังการผลิต 6,000 ตัน/ปี (+90% จากปัจจุบัน) บริษัทกำลังอยู่ระหว่างทดสอบเครื่องจักร
โดยคาดว่าจะเริ่ม Test run ได้ในไตรมาส 1/60 บริษัทมีแผนเพิ่มการผลิตเป็นเฟสๆ ซึ่งด้วยอุปสงค์ที่สูงมาก ทำให้มีแนวโน้มว่าระยะเวลาในการเพิ่มปริมาณการผลิตจะเร็วขึ้นจากแผนเดิม
19 ต.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (19 ต.ค.) ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN การก่อสร้างโรงงานใหม่เสร็จแล้ว โดยมีกำลังการผลิต 6,000 ตัน/ปี (+90% จากปัจจุบัน) บริษัทกำลังอยู่ระหว่างทดสอบเครื่องจักร
โดยคาดว่าจะเริ่ม Test run ได้ในไตรมาส 1/60 บริษัทมีแผนเพิ่มการผลิตเป็นเฟสๆ ซึ่งด้วยอุปสงค์ที่สูงมาก ทำให้มีแนวโน้มว่าระยะเวลาในการเพิ่มปริมาณการผลิตจะเร็วขึ้นจากแผนเดิม
ทั้งนี้โรงงานใหม่นี้มีประสิทธิภาพสูงและทำให้มี Economy of scales เพิ่ม ดังนั้นอัตรากำไรขั้นต้นจึงสามารถปรับขึ้นได้ (คาดว่าจะเพิ่มจาก 35.4% ในปี 58 เป็น 36.1% ในปี 59 และ 36.5% ในปี 60)
ชอบ TKN ที่มีการเติบโตแข็งแกร่ง และบริษัทก็มีการขยายกำลังการผลิต &amp; ปรับปรุงประสิทธิภาพต่อเนื่อง รวมถึงหาช่องทางขยายตลาดทั้งในและต่างประเทศ
ล่าสุดเป็นสปอนเซอร์ให้ทีมฟุตบอลไทย และจะเปิดจุดจำหน่ายเพิ่มอีก 2-3 แห่งในทำเลที่มีนักท่องเที่ยวหนาแน่น โดยสิ้นปี 58 มีแล้ว 5 แห่ง ฐานะการเงินแข็งแกร่ง โดยเป็นเงินสดสุทธิ ในเชิงกลยุทธ์ แนะนำซื้อ ราคาพื้นฐานทาง DBSV ให้ไว้ที่ 32 บาท (อิงกับ P/E ปี 60 ที่ 38 เท่า ซึ่งเป็นอัตราการเติบโตของ EPS เฉลี่ยต่อปีช่วงปี 59-61)